గుండె
మానవుని గుండెలో నాలుగు గదులు ఉంటాయి. అవి: రెండు కర్ణికలు (Atria), రెండు జఠరికలు (Ventricles) . రెండు కర్ణికలు గుండె పూర్వభాగాన ఉంటాయి. రెండింటినీ వేరుచేస్తూ కర్ణికాంతర పటం ఉంటుంది. కర్ణికల గోడలు పలచగా ఉంటాయి. పిండదశలో ఈ విభాజకానికి ఫోరామెన్ ఒవాలిస్ అనే చిన్న రంధ్రం ఉంటుంది. శిశు జనన సమయంలో ఊపితితిత్తులు పనిచేయడం ప్రారంభించటం మొదలయిన తర్వాత ఈ రంధ్రం క్రమంగా మూసుకుపోయి ఫోసా ఒవాలిస్ అనే మచ్చ మిగులుతుంది. ఎడమ కర్ణిక కంటే కుడి కర్ణిక పెద్దగా ఉంటుంది. ఇది దేహంలోని వివిధ భాగాలనుంచి (ఊపిరితిత్తులు తప్ప) రెండు పూర్వమహాసిరలు, ఒక పరమహాసిర ద్వారా మలిన రక్తాన్ని గ్రహిస్తుంది.
హృదయగతిప్రేరకం
గుండెను కలిగి ఉండే అన్ని జంతువుల్లోని రసాయన ప్రేరణ ద్వారా గుండె (హృదయ) కండరం సంకోచం ప్రారంభమవుతుంది. ఈ ప్రేరణలు సంభవించే స్థాయి గుండె రేటును నియంత్రిస్తుంది. ఈ లయబద్ధమైన ప్రేరణలను సృష్టించే కణాలను గతిప్రేరక కణాలు అని పిలుస్తారు మరియు ఇవి ప్రత్యక్షంగా గుండె రేటును నియంత్రిస్తాయి.